તોગડિયા છૂટા થયા પછી ગુજરાતમાંથી વિશ્વ હિંદુ પરિષદ, બજરંગ દળ અને દુર્ગાવાહિનીના કેટલાક અગ્રણી કાર્યકરોએ રાજીનામાં આપ્યાં છે. ડો. તોગડિયા આમરણ ઉપવાસ આદરીને કેન્દ્રની નરેન્દ્ર મોદી સરકાર અયોધ્યામાં રામમંદિર નિર્માણ માટે સંસદમાં કાયદો કરે, બંધારણમાં ૩૭૦ની કલમ દૂર કરીને જમ્મૂ-કાશ્મીરને અન્ય રાજ્યોની જેમ જ મુખ્ય ધારામાં લાવે, કાશ્મીરી પંડિતોને ફરી જમ્મૂ-કાશ્મીરમાં વસાવાય, સમાન નાગરીધારાનો અમલ કરાય, ગૌવંશ હત્યા પર પ્રતિબંધ મૂકતો કાયદો કરે તેમજ સંઘ-વિહિંપ-ભાજપના હિંદુવાદી એજન્ડાનો અમલ કરે એવો આગ્રહ સેવે છે.